CELEX: 62008CO0315
Language: hu
Date: 2011-09-29 00:00:00
Title: A Bíróság (hetedik tanács) 2011. szeptember 29-i végzése.#Angelo Grisoli kontra Regione Lombardia.#Előzetes döntéshozatal iránti kérelem: Consiglio di Stato - Olaszország.#Az eljárási szabályzat 104. cikke 3.§-ának első bekezdése - EUMSZ 49. cikk - A letelepedés szabadsága - Közegészség - Gyógyszertárak - Közelség - A lakosság gyógyszerellátása - Működési engedély - A gyógyszertárak területi megoszlása - A gyógyszertárak közötti minimális távolság.#C-315/08. sz. ügy.

A Bíróság (hetedik tanács) 2011. szeptember 29‑i végzése – Grisoli kontra Regione Lombardia
      (C‑315/08. sz. ügy)
      „Az eljárási szabályzat 104. cikke 3. §‑ának első bekezdése – EUMSZ 49. cikk – A letelepedés szabadsága – Közegészség – Gyógyszertárak – Közelség – A lakosság gyógyszerellátása – Működési engedély – A gyógyszertárak területi megoszlása – A gyógyszertárak közötti minimális távolság”
      Letelepedés szabadsága – Korlátozások – Valamely régióban az új gyógyszertárak létesítéséhez előzetes közigazgatási engedélyezést előíró nemzeti szabályozás – A népsűrűséghez és a gyógyszertárak közötti minimális távolsághoz kapcsolódó megadási feltételek – Megengedhetőség – Feltételek – A nemzeti bíróság általi vizsgálat (EUMSZ 49. cikk) (vö. 21–38. pont és a rendelkező rész)
      Tárgy
      
         
               Előzetes döntéshozatal iránti kérelem – Consiglio di Stato – Az EK 152. cikk és az EK 153. cikk értelmezése – Új gyógyszertárak
                  nyitása – Olyan nemzeti szabályozás, amely új gyógyszertár nyitása tekintetében a lakosság számának függvényében állít fel
                  korlátozásokat, és meghatározza az engedély nyújtásának feltételeit.
               
            Rendelkező rész
      Az EUMSZ 49. cikkel nem ellentétes az olyan nemzeti szabályozás, mint az alapügyben szereplő, amely korlátozza új gyógyszertárak
         létrehozását, előírva, hogy
      
      –      a 4000 főnél kevesebb lakossal rendelkező községekben egyetlen gyógyszertár létesíthető, és
      –      a 4000 főnél több lakossal rendelkező községekben az új gyógyszertár létesítése olyan feltételekhez van kötve, mint az egy
         gyógyszertár tekintetében meghatározott népesség számának legalább 50%‑kal történő meghaladása, és a már meglévő gyógyszertáraktól
         való minimális távolság tiszteletben tartása,
      
      feltéve hogy az ehhez hasonló szabályozás – az alapvető szabályoktól eltérve – lehetővé teszi a sajátos demográfiai vagy földrajzi
         jellemzőkkel rendelkező területek tekintetében elegendő számú, a megfelelő gyógyszertári szolgáltatás biztosítására alkalmas
         gyógyszertárak létesítését, aminek vizsgálata a nemzeti bíróság feladata.